Interna številka naročila: 272-2/2023-7

Nova Gorica, januar 2024

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: GOI dela za ureditev prostora za postavitev avtomatiziranega laboratorijskega sistema (ALS)**

**Naročnik:** **Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici**

Naročnik izvaja naročilo v svojem imenu in za svoj račun.

**Vrsta postopka:** Postopek naročila male vrednosti

**Objava naročila:** Portal javnih naročil, spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc152882753)

[1. PRAVNA PODLAGA 3](#_Toc152882754)

[2. VSEBINA RAZPISNE DOKUMENTACIJE 3](#_Toc152882755)

[3. PREDMET JAVNEGA NAROČILA 3](#_Toc152882756)

[4. POSTOPEK ODDAJE JAVNEGA NAROČILA 4](#_Toc152882757)

[5. ROK IN NAČIN PREDLOŽITVE PONUDBE 4](#_Toc152882758)

[6. ODPIRANJE PONUDB 4](#_Toc152882759)

[7. POJASNILA IN SPREMEMBE RAZPISNE DOKUMENTACIJE 5](#_Toc152882760)

[8. UGOTAVLJANJE SPOSOBNOSTI 5](#_Toc152882761)

[8.1. Subjekti, za katere se ugotavlja sposobnost 5](#_Toc152882762)

[8.2. Razlogi za izključitev 6](#_Toc152882763)

[8.3. Pogoji za priznanje sposobnosti 8](#_Toc152882764)

[9. POJASNJEVANJE, DOPOLNJEVANJE IN SPREMINJANJE PONUDB 9](#_Toc152882765)

[10. FINANČNA ZAVAROVANJA 9](#_Toc152882766)

[10.1. Zavarovanje za dobro izvedbo pogodbenih obveznosti in za odpravo napak v garancijskem roku 9](#_Toc152882767)

[11. MERILO 10](#_Toc152882768)

[12. PONUDBENA DOKUMENTACIJA 10](#_Toc152882769)

[12.1. Navodilo za izpolnitev obrazcev 10](#_Toc152882770)

[12.2. Ponudba in Ponudbeni predračun 12](#_Toc152882771)

[12.3. Skupna ponudba 12](#_Toc152882772)

[12.4. Ponudba s podizvajalci 13](#_Toc152882773)

[13. ZAUPNOST 14](#_Toc152882774)

[14. ODSTOP OD ODDAJE JAVNEGA NAROČILA 14](#_Toc152882775)

[15. POGODBA 14](#_Toc152882776)

[16. PROTIKORUPCIJSKO DOLOČILO 15](#_Toc152882777)

[17. POUK O PRAVNEM VARSTVU 15](#_Toc152882778)

[PONUDBA 17](#_Toc152882779)

[REFERENČNO POTRDILO 18](#_Toc152882780)

[PODIZVAJALCI 19](#_Toc152882781)

[IZJAVA PODIZVAJALCA O NEPOSREDNIH PLAČILIH 20](#_Toc152882782)

[MENIČNA IZJAVA 21](#_Toc152882783)

[IZJAVA O UDELEŽBI V LASTNIŠTVU IN O POVEZANIH DRUŽBAH 23](#_Toc152882784)

[IZJAVA O ODSOTNOSTI OSEBNIH POVEZAV 24](#_Toc152882785)

[POGODBA O IZVEDBI GOI DEL ZA UREDITEV PROSTORA ZA POSTAVITEV AVTOMATIZIRANEGA LABORATORIJSKEGA SISTEMA (ALS) 25](#_Toc152882786)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/2015, 14/2018, 121/21, 10/22, 74/22, 100/22, 28/23 in 88/23; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »Ponudba«
3. Obrazec »ESPD«
4. Obrazec »Referenčno potrdilo«
5. Obrazec »Podizvajalci«
6. Obrazec »Izjava podizvajalca o neposrednih plačilih«
7. Obrazec »Menična izjava«
8. Obrazec »Izjava o udeležbi v lastništvu in o povezanih družbah«
9. Obrazec »Izjava o odsotnosti osebnih povezav«
10. Osnutek Pogodbe
11. Načrt arhitekture
12. Dokumentacija Gradbena konstrukcija
13. Dokumentacija Načrt elektrotehnike
14. Dokumentacija Načrt strojnih instalacij
15. Ponudbeni predračun

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila so GOI dela za ureditev prostora za postavitev avtomatiziranega laboratorijskega sistema (ALS).

Podrobnejša specifikacija predmeta naročila je razvidna iz načrta arhitekture, dokumentacije gradbene konstrukcije, dokumentacije načrta elektrotehnike, dokumentacije načrta strojnih instalacij, Ponudbenega predračuna, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Naročnik ima za javno naročilo zagotovljena sredstva. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# POSTOPEK ODDAJE JAVNEGA NAROČILA

Za oddajo javnega naročila se izvede postopek naročila male vrednosti (47. člen ZJN-3).

Ogled prostorov, ki so predmet izvedbe pogodbenih del, je za ponudnike priporočljiv, vendar ne obvezen. Ogledi se bodo izvajali v terminu, ki ga posamezen ponudnik dogovori z naročnikom. Ponudnik mora prihod na ogled predhodno **najaviti najkasneje do 30.1.2024 do 10:00 ure** in uskladiti termin ogleda z naročnikom, preko elektronskega naslova: [tajnistvo.tos@bolnisnica-go.si](mailto:tajnistvo.tos@bolnisnica-go.si). Ponudnik, ki se ogleda ne udeleži, se kasneje ne more sklicevati na nepoznavanje okoliščin, ki bi mu lahko bile znane, če bi se ogleda udeležil. Naročnik svetuje ponudnikom, da se najavijo na ogled čim prej, saj zaradi ogledov ne bo podaljševal roka za postavljanje vprašanj ali roka za oddajo ponudb.

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 6.2.2024 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN na dan poteka roka za oddajo ponudb ob 10:00 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# POJASNILA IN SPREMEMBE RAZPISNE DOKUMENTACIJE

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **22.1.2024 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani portala e-JN: <https://ejn.gov.si/espd/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij izvedenih storitev ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi; v delu II.B obrazca ESPD je zaželena navedba EMŠO številk vseh fizičnih oseb gospodarskih subjektov iz prvega odstavka 75. člena ZJN-3).

1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe. Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo ponudbe (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Pri gospodarskem subjektu je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2 ali 4 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Gospodarski subjekt izpolnjuje pogoje za opravljanje dejavnosti gradbeništva, skladno s 16. členom Gradbenega zakona (Uradni list RS, št. 199/21, 105/22; GZ-1).

Pogoj mora izpolnjevati vsak gospodarski subjekt v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti).

Dokazilo:

* **Izpolnjen obrazec ESPD** (za vse gospodarske subjekte v ponudbi) in
* **Izpolnjen obrazec Ponudba.**

1. Ponudnik je v zadnjih petih letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo ter veljavnimi predpisi) izpolnil vsaj eno naročilo izvedbe GOI del v vrednosti najmanj 350.000,00 EUR brez DDV.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci.

Dokazilo:

* **Izpolnjen obrazec ESPD** (za vse gospodarske subjekte v ponudbi, ki prispevajo k izpolnitvi pogoja; zaželeno je, da ponudnik v delu IV.C obrazca ESPD v razdelek »Opis reference« navede tudi podatek o tem, kdo je referenčni naročnik) in
* **Izpolnjen in s strani referenčnega naročnika potrjen obrazec »Referenčno potrdilo«**.

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 ter v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev naslednjih finančnih zavarovanj.

## Zavarovanje za dobro izvedbo pogodbenih obveznosti in za odpravo napak v garancijskem roku

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti in za odpravo napak v garancijskem roku, skladno s to točko razpisne dokumentacije. Izbrani ponudnik bo moral skupaj s podpisom Pogodbe naročniku predložiti tri originalne podpisane in žigosane bianko menice v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev vsake od bianko menic do višine 10% (za dobro izvedbo pogodbenih obveznosti) oziroma 5% (za odpravo napak v garancijskem roku) od skupne vrednosti pogodbe (v tej fazi: ponudbe) brez DDV.

Če se bo skladno s 95. členom ZJN-3 spremenila vrednost predmeta naročila, bo moral izbrani ponudnik temu ustrezno spremeniti oziroma nadomestiti tudi finančno zavarovanje.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do primopredaje, do višine 10% od skupne pogodbene vrednosti brez DDV, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči od primopredaje do poteka garancijskih rokov po pogodbi, do višine 5% od skupne pogodbene vrednosti brez DDV, če:

* izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«). V primeru, da bo najnižja skupna ponudbena cena brez DDV v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti naslednjo dokumentacijo:

1. Obrazec »Ponudba«
2. Obrazec »ESPD« (za vse gospodarske subjekte v ponudbi)
3. Obrazec »Referenčno potrdilo« (za vse reference, ki jih uveljavlja ponudnik),
4. Obrazec »Podizvajalci« (obrazec se predloži le v primeru, da ponudnik nastopa s podizvajalci)
5. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila)
6. Obrazec »Menična izjava«
7. Obrazec »Izjava o udeležbi v lastništvu in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. Ponudbeni predračun

Vsi ponudbeni obrazci morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Izjema od navedenih zahtev velja za osnutek Pogodbe, za katerega ni treba, da je izpolnjen, podpisan in žigosan, ponudnik pa se z njegovo predložitvijo v ponudbi strinja z njegovo vsebino.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

V primerih, ko je v Ponudbenem predračunu naveden določen standard, izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo, je zahtevano, kot je navedeno, ali enakovredno.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača.

## Ponudba in Ponudbeni predračun

Ponudnik vpiše v obrazec »Ponudba« poleg drugih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV.

Ponujena cena mora zajemati vse popuste in stroške (stroške dela, dobave, montaže, stroške potrošnega materiala, potrebovanih strojev in opreme, zavarovanj, pridobitve listin in dokumentacije, špediterske, prevozne, carinske, organizacijske, režijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila. Variantne ponudbe niso dovoljene.

Ponudba mora biti veljavna do 30.4.2024.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Ponudnik mora v obrazcu Ponudbeni predračun izpolniti in ponuditi vse postavke, pri čemer morajo biti cene vpisane v EUR ter zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

**Ponudnik v sistemu e-JN naloži v razdelek »Predračun« izpolnjen, podpisan in žigosan obrazec Ponudba v .pdf datoteki, ki bo dostopen na javnem odpiranju ponudb, obrazec Ponudbeni predračun v .pdf datoteki (zaželeno tudi v .xls oziroma .xlsx datoteki) pa naloži v razdelek »Druge priloge«.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu in o povezanih družbah ter obrazec Izjava o odsotnosti osebnih povezav.

Obrazce Ponudba, Podizvajalci, Menična izjava ter Ponudbeni predračun podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsakega podizvajalca. Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti tudi izpolnjen, podpisan, datiran in žigosan obrazec »Podizvajalci«.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

V primerih, ko podizvajalec zahteva neposredna plačila, pri čemer je predvideno, da bodo ta znašala več, kot 10.000,00 EUR brez DDV, je treba za takega podizvajalca predložiti tudi obrazec Izvaja o udeležbi v lastništvu in o povezanih družbah.

# ZAUPNOST

Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Naročnik ne bo varoval zaupnosti podatkov, ki so po veljavnem pravu javni.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za kakršne koli stroške ali škodo.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, tudi izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik predloži naročniku finančno zavarovanje za dobro izvedbo pogodbenih obveznosti in za odpravo napak v garancijskem roku.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/2011, 60/2011, 63/2013, 90/2014, 60/2017 in 72/2019; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 2.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

Splošna bolnišnica dr. Franca Derganca Nova Gorica

Direktor zavoda

Dimitrij Klančič, dr. med., spec. int. med.

# PONUDBA

|  |  |
| --- | --- |
| Naziv ponudnika |  |
| Naslov |  |
| Matična številka |  |

V postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, kot ponudnik oziroma vodilni partner za skupino ponudnikov dajemo naslednjo ponudbo, veljavno do vključno 30.4.2024, skladno z razpisno dokumentacijo javnega naročila in veljavnimi predpisi.

Naša ponudbena cena za predmet javnega naročila znaša:

|  |  |
| --- | --- |
| Skupna ponudbena cena (rekapitulacija): | |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

Z oddajo ponudbe potrjujemo, da bomo naročilo izpolnili na način in pod pogoji, kot so navedeni v razpisni dokumentaciji, vključno z osnutkom Pogodbe. Potrjujemo tudi, da izpolnjujemo (ter izpolnjujejo vsi gospodarski subjekti v naši ponudbi) pogoje za opravljanje dejavnosti gradbeništva, skladno s 16. členom Gradbenega zakona (Uradni list RS, št. 199/21 in 105/22; GZ-1).

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# REFERENČNO POTRDILO

Referenčni naročnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

daje to referenčno potrdilo o dobro opravljenem delu, s katerim izjavlja, da je spodaj navedeni gospodarski subjekt uspešno (to je časovno, količinsko in kakovostno v skladu z naročilom, pogodbo in veljavnimi predpisi) izvedel spodaj navedeni posel.

Gospodarski subjekt, ki je izvedel referenčni posel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naziv oziroma opis referenčnega posla: GOI dela, in sicer:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vrednost referenčnega posla: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR.

Datum/obdobje izvedbe referenčnega posla: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktna oseba referenčnega naročnika (ime, priimek, elektronski naslov oziroma telefonska številka):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe ref. naročnika:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, na podlagi četrte alineje drugega odstavka 94. člena ZJN-3 podajamo zahtevo, da naročnik Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, pooblaščamo naročnika Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti in za odpravo napak v garancijskem roku, ki jih bomo predložili naročniku v primeru sklenitve Pogodbe o izvedbi GOI del za ureditev prostora za postavitev avtomatiziranega laboratorijskega sistema (ALS). Ta menična izjava je veljavna do poteka garancijskih rokov po Pogodbi.

Naročnik lahko vsako od bianko menic izpolni in unovči do primopredaje, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti brez DDV, v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. izvajalec odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere izvajalca; ali
6. izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika; ali
7. izvajalec naročniku poda zavajajoče ali lažne izjave, podatke oziroma dokumente; ali
8. izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

Naročnik lahko vsako od bianko menic izpolni od primopredaje do poteka garancijskih rokov po Pogodbi, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 5% pogodbene vrednosti brez DDV, in jo unovči v primerih, če:

1. izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
2. izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
3. izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. Menični znesek se nakaže na transakcijski račun naročnika, št. SI56 0110 0603 0279 058, odprt pri Banki Slovenije Ljubljana.

Datum: \_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU IN O POVEZANIH DRUŽBAH

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, dajemo naslednjo izjavo o udeležbi v lastništvu gospodarskega subjekta in o povezanih osebah.

V lastništvu zgoraj navedenega gospodarskega subjekta so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so z zgoraj navedenim subjektom povezane družbe, so (op. v primeru odsotnosti povezanih družb tabele ni treba izpolniti):

|  |  |  |
| --- | --- | --- |
| Št. | Naziv | Naslov |
| 1 |  |  |
| 2 |  |  |
| 3 |  |  |
| 4 |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, naročnika SB Nova Gorica, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O IZVEDBI GOI DEL ZA UREDITEV PROSTORA ZA POSTAVITEV AVTOMATIZIRANEGA LABORATORIJSKEGA SISTEMA (ALS)

ki jo sklepata:

**NAROČNIK:** **Splošna bolnišnica dr. Franca Derganca Nova Gorica,** Ulica padlih borcev 13A, 5290 Šempeter pri Gorici,

ki ga zastopa direktor Dimitrij Klančič, dr. med., spec. interne medicine

Matična številka: 5055695000

ID številka za DDV: SI11427205

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »GOI dela za ureditev prostora za postavitev avtomatiziranega laboratorijskega sistema (ALS)«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba.
  1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo GOI dela za ureditev prostora za postavitev avtomatiziranega laboratorijskega sistema (ALS).

Med naročena in prevzeta dela izvajalca spada strokovno pravilna in kakovostna izvedba del, dobava ter vgraditev materiala in opreme po načrtu arhitekture, dokumentaciji gradbene konstrukcije, dokumentaciji načrta elektrotehnike, dokumentaciji načrta strojnih instalacij in Ponudbenem predračunu ki so priloge in sestavni deli te pogodbe.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter standardom dobrega strokovnjaka.

Izvajalec potrjuje, da je pridobil vse podatke, ki se nanašajo na predmet te pogodbe, ter da je preveril in pridobil vse informacije o gradnji. Izvajalec tudi potrjuje, da so mu znani lokacija in dostopi do prostorov, v katerih se bodo izvajala GOI dela, kot tudi projektna dokumentacija, po kateri bo izvajal dela, razpisna dokumentacija predmetnega naročila, rok izvedbe ter njegove pravice in obveznosti po tej pogodbi, in nanje nima pripomb.

Izvajalec se vnaprej odpoveduje (kolikor ni v tej pogodbi izrecno drugače določeno) vsakršnemu zahtevku iz naslova nepredvidenih pogojev za delo ali nepopolne oziroma neustrezne dokumentacije ter se zavezuje, do bo tovrstne pomanjkljivosti ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok gradnje, kvaliteta vgrajenih materialov ali izvedenih del, funkcionalnost posameznih delov ali gradnje kot celote.

Priključke za električno energijo in vodo ter kanalizacijo, potrebne za izvajanje pogodbenih del, zagotovi naročnik.

* 1. **člen**

**(pogodbena vrednost)**

Pogodbena cena za predmet iz prejšnjega člena pogodbe znaša:

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_ % | EUR |
| Skupna pogodbena cena z DDV | EUR |

Podrobnejše cene so opredeljene v Ponudbenem predračunu, ki je priloga in sestavni del te pogodbe.

Cene so fiksne in nespremenljive ves čas veljavnosti pogodbe do največje mere, ki jo dopuščajo veljavni predpisi. Izvajalec zagotavlja izračun z izrecnim jamstvom, kar pomeni, da se odpoveduje vsem zahtevkom iz naslova sprememb cen ali količin (ne odpoveduje se zahtevkom iz naslova sprememb enotnih cen nad 10% po 656. členu Obligacijskega zakonika – Uradni list RS, št. 97/2007, 64/2016 in 20/2018), ali spremenjenih okoliščin zaradi spremenjenih gospodarskih okoliščin na trgu. Izvajalec ni upravičen do podražitev niti v smislu 655. člena Obligacijskega zakonika.

Zgoraj navedena pogodbena vrednost je okvirna, dela pa se obračunavajo po dejansko izvedenih količinah po načelu »cena na enoto«. V kolikor morebitnih manj del, presežnih, nepredvidenih ali dodatnih del ne bi bilo mogoče obračunati po cenah na enoto mere iz Ponudbenega predračuna, se cena za ta dela do največje možne mere oblikuje na podlagi seznama kalkulativnih elementov ključne gradbene mehanizacije, transportnih sredstev, delovne sile in gradbenega materiala za izvedbo, ki ga je izvajalec dolžan predložiti naročniku ob sklenitvi te pogodbe oziroma najkasneje do uvedbe v delo.

Naročnik izvajalcu ne bo priznal nobenih stroškov, ki niso zajeti v pogodbeni ceni. Pogodbena cena zajema vse popuste in stroške, kolikor so potrebni za izpolnitev pogodbe, predvsem pa:

* stroške vseh predhodnih, pripravljalnih in pomožnih del za izvedbo pogodbenih del,
* stroške vsega pritrdilnega, veznega in drugega materiala,
* stroške za izdelavo morebiti potrebovane delavniške dokumentacije in vzorcev,
* potne stroške,
* stroške zavarovanj gradbišča ter zavarovanja škode, povzročene tretjim osebam,
* stroške v zvezi z zagotavljanjem varnosti in zdravja pri delu za delavce na gradbišču,
* stroške odprave morebitnih poškodb in škode na objektu in območju, na katerem se izvajajo dela, ki bi jih izvajalec povzročil v zvezi z izvajanjem pogodbenih del,
* stroške ukrepov za preprečitev požara na objektu,
* stroške finančnih zavarovanj, dovoljenj in soglasij, vključno s podaljšanji njihove veljavnosti,
* stroške izdelave oziroma uskladitve terminskega plana z naročnikom,
* stroške vodenja gradnje s strani vodje gradnje,
* stroške potrebovanih strojev in opreme ter postavitve delovnih pripomočkov,
* stroške razvrščanja in deponiranja gradbenih odpadkov skladno z uredbo, ki ureja ravnanje z odpadki, ki nastanejo pri gradbenih delih, vključno s pridobitvijo in predložitvijo potrjenih evidenčnih listov s strani prevzemnika odpadkov,
* stroške izdelave elaboratov morebitnih zapor cest, skladno s pravilnikom, ki ureja zapore na cestah, ter stroške postavitve in vzdrževanja zapor cest,
* stroške organizacije gradbišča in postavitve gradbiščne infrastrukture,
* stroške taks za komunalne deponije in ostale stroške komunale,
* stroške poskusnega obratovanja, preizkusov naprav in opreme, nastavitev in umerjanj, morebiti potrebovanih meritev s strani pooblaščenih organizacij ter pridobitve in predložitve potrdil o brezhibnem delovanju,
* stroške kontrole kakovosti vgrajenih materialov oziroma izvedenih del v skladu z veljavnimi predpisi in standardi,
* stroške navodil za vzdrževanje in obratovanje, stroške dokazila o zanesljivosti objekta, certifikatov, izjav o skladnosti in ustreznosti vgrajenih materialov, naprav in opreme, vseh potrebnih poročil, potrdil, garancij za izvedena dela in opremo, ki jih zahteva nadzorni organ ali naročnik,
* stroške sprotnega vnašanja sprememb projektne dokumentacije in predaje dokumentacije projektantu,
* stroške sprotnega in končnega čiščenja objekta, transportnih poti in terena z vsemi transporti in stroški deponij,
* stroške izdelave, montaže in demontaže potrebne zaščite objekta oziroma delov objekta,
* stroške organizacije, sestankov, sodelovanja in koordinacije s predstavniki naročnika, predstavniki soglasodajalcev in morebitnimi podizvajalci,
* stroške odprave pomanjkljivosti,
* stroške sodelovanja na kvalitetnih pregledih, pri primopredaji in pri končnem obračunu,
* stroške odstranitve vseh ruševin, ki nastanejo pri gradnji, demontiranih predmetov, odpadne embalaže in začasnih objektov ter stroške vzpostavitve prvotnega stanja,
  + stroške dobave in montaže, pripravljalnih in zaključnih del, označevanja, zarisovanja, preizkusov, meritev, testiranj, manipulativne in režijske stroške,
  + stroške nabave vsega materiala in opreme, predvidene za vgraditev in montažo (vključno z drobnim materialom) ter stroške prevoza, špedicije, razkladanja in skladiščenja na gradbišču ter notranjega transporta na gradbišču,
  + stroške, nastale zaradi izvajanja del v vremensko neugodnih razmerah,
  + stroške vseh potrebnih ukrepov za zavarovanje objekta in gradbišča, sosednjih objektov in okolice pri gradnji,
  + stroške rednega odstranjevanja vsega odpadnega in pomožnega materiala ter
  + druge stroške, ki so neposredno ali posredno povezani z izpolnitvijo pogodbe.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi. Izjema je morebitna sprememba zakona, ki ureja davek na dodano vrednost.

* 1. **člen**

**(način obračunavanja in plačila)**

Obračunsko obdobje traja od začetka do konca izvedbe del. Pogodbeno vrednost bo naročnik plačal izvajalcu na podlagi začasnih in končne obračunske situacije, ki bo sestavljena na podlagi potrjenega dokumenta o dejansko izvedenih delih. Izvajalec bo naročniku izstavljal račune v elektronski obliki (e-račun). Izvajalec mora na računih, ki jih izda naročniku, navesti številko te pogodbe.

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov oziroma situacij enkrat mesečno za dela, opravljena v preteklem mesecu. Izvajalec pripravi mesečne račune oziroma situacije po dejansko izvedenih pogodbenih delih in količinah, na podlagi dokumenta, potrjenega s strani nadzora, o delih in količinah, evidentiranih in potrjenih v knjigi obračunskih izmer, izvedenih do zadnjega dne v obračunskem mesecu, in cenah na enoto iz Ponudbenega predračuna, ter jih, pregledane in potrjene s strani nadzora, dostavi naročniku najkasneje do 8. dne v mesecu za pretekli mesec.

Obvezne priloge e-računov po tej pogodbi so:

* gradbena situacija, potrjena s strani odgovornega nadzornika,
* poročilo o poteku del,
* računi oziroma gradbene situacije podizvajalcev, potrjene s strani izvajalca, v kolikor gre za neposredna plačila podizvajalcem,
* specifikacija prejemnikov plačil po izstavljenem računu izvajalca, oblikovana po zahtevah naročnika,
* ostala dokumentacija, ki potrjuje, da so zaračunana dela dejansko opravljena v skladu s to pogodbo, gradbenim dnevnikom in s potrjeno knjigo obračunskih izmer.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi najdaljši rok, kot je določen oziroma dopuščen s predpisi. Plačilni rok prične teči naslednji dan po prejemu računa. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik izda nalog za plačilo organizaciji, ki vodi njegov transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

Končni obračun pogodbenih del se izvede po uspešni primopredaji izvedenih del. Končni obračun izvedejo pooblaščeni predstavniki naročnika in izvajalca, komisijsko z zapisnikom na podlagi gradbenega dnevnika, podpisanega s strani izvajalca in nadzora, in potrjene gradbene knjige, ki je sestavni del zapisnika končnega obračuna. Če katerakoli od pogodbenih strank brez utemeljenega razloga ne sodeluje pri izdelavi končnega obračuna, ga sme izdelati druga pogodbena stranka v njeni odsotnosti.

V zapisniku o končnem obračunu se ugotovi:

* količina vseh opravljenih del;
* vrednost vseh opravljenih del;
* vrednost do tedaj zaračunanih del;
* vrednost do tedaj plačanih del;
* znesek preostanka dolga – končne vrednosti za plačilo;
* datum začetka in dokončanja del;
* morebitni zahtevki iz naslova pogodbene kazni ali povzročene škode;
* morebitna druga sporna vprašanja in vse druge okoliščine, pomembne za končni obračun.
  1. **člen**

**(rok izpolnitve)**

Izvajalec se obvezuje, da bo z izvedbo pogodbenih del pričel takoj po uvedbi v delo, vsa dela pa bo dokončal oziroma opravil najkasneje v roku 3 mesece od uvedbe v delo.

Izvajalec se zaveže dela izvajati in dokončati v skladu s terminskim planom, ki ga pogodbeni stranki, upoštevajoč končni rok za dokončanje del, uskladita najkasneje do uvedbe izvajalca v delo. Morebitna zamuda pri uskladitvi terminskega plana ne vpliva na končni rok za dokončanje del.

Kot dokončanje vseh del se šteje izpolnitev vseh obveznosti, potrebnih za izdajo potrdila o prevzemu, podrobneje urejenega v nadaljevanju te pogodbe.

Izvajalec je dolžan naročniku med izvajanjem te pogodbe mesečno predložiti poročila o opravljenem delu v roku 5 dni po opravljenem delu oziroma do 5. dne v mesecu za pretekli mesec. Naročnik lahko v kateremkoli drugem trenutku med izvajanjem pogodbenih del od izvajalca zahteva tudi vmesno poročilo.

Izvedba presežnih ali nepredvidenih del, za katere je izvajalec ob sklenitvi pogodbe vedel ali bi moral vedeti, da se morajo izvesti, ne vpliva na rok za dokončanje vseh del.

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnitev pogodbe v dogovorjenem roku, se lahko rok za dokončanje vseh del podaljša s sporazumom pogodbenih strank (s pisnim dodatkom k tej pogodbi), vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma pisno obvestiti ter mu predlagati podaljšanje roka za dokončanje vseh del (in morebitnih vmesnih rokov).

Izvajalec ima pravico do spremembe – podaljšanja pogodbenih rokov v naslednjih situacijah:

* višja sila,
* ukrepi državnih organov in drugi dogodki, ki jih ni mogoče preprečiti, odpraviti ali se jim izogniti,
* nepredvidena dela, za katera izvajalec ob sklenitvi pogodbe ni vedel, niti ni mogel predvideti, da jih bo treba opraviti,
* naročnik izvajalca pravočasno ne uvede v delo oziroma mu ne omogoči pričetka izvajanja del,
* naročnik naroči dodatna dela ali spremembo del, ki vplivajo na potrebovani čas za izvedbo vseh del.
  1. **člen**

**(spremembe predmeta pogodbe)**

Obseg, vrsta vgrajenih materialov, način in kvaliteta del, določena s to pogodbo, se lahko spremenijo samo na podlagi utemeljenih okoliščin in po predhodnem pisnem soglasju naročnika oziroma njegovega pooblaščenega predstavnika, kar se evidentira v gradbenem dnevniku ali na drug pisni način. Morebitne potrebe za spremembo ugotovita naročnik in izvajalec sporazumno ter v okviru, ki ga dopuščajo predpisi o javnem naročanju, skleneta dodatek k tej pogodbi.

Stranki se lahko v okviru, ki ga dopuščajo predpisi o javnem naročanju, z dodatkom k tej pogodbi dogovorita tudi za izvedbo del, ki bi bila potrebna na podlagi dodatne ali dopolnjene tehnične dokumentacije oziroma del, ki s pogodbo niso dogovorjena (tj. dodatnih ali spremenjenih del), pri čemer veljajo fiksne cene na enoto mere, vključno z vsemi popusti, ki so navedene v ponudbi oziroma Ponudbenem predračunu izvajalca. V primeru, da enotne cene iz Ponudbenega predračuna ne zadoščajo za določitev vrednosti vseh dodatnih oziroma spremenjenih del, jih uporabita stranki v največji možni meri kot izhodišče za določitev vrednosti takih del ter pri tem upoštevata kalkulativne elemente, predložene s strani izvajalca.

Naročnik si pridržuje pravico, da glede na dejanske potrebe oziroma druge utemeljene okoliščine brez odgovornosti do izvajalca zmanjša obseg predmeta pogodbe. Naročnik o zmanjšanju obsega predmeta pogodbe in o okoliščinah, ki predstavljajo razlog za zmanjšanje tega obsega, pisno obvesti izvajalca.

* 1. **člen**

**(obveznosti izvajalca)**

Obveznosti izvajalca po tej pogodbi so:

* 1. svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, gradbenimi in drugimi normativi, standardi ter pravili stroke;
  2. zagotoviti vse tehnične, materialne in kadrovske vire, ki so potrebni za izpolnitev pogodbe;
  3. sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
  4. pooblaščenim predstavnikom naročnika po predhodni najavi omogočiti vpogled v izvajanje pogodbenih del in upoštevati njihova utemeljena navodila;
  5. sproti popravljati in dopolnjevati način izvedbe del, v kolikor naročnik ugotovi oziroma se izkaže, da je izvajalčev način izvajanja del pomanjkljiv ali nepravilen;
  6. varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
  7. pred pričetkom del na gradbišču predložiti naročniku dokazilo, da ima sklenjeno zavarovanje odgovornosti za škodo iz prve alineje prvega odstavka 16. člena Gradbenega zakona (Uradni list RS, št. 199/2021 in 105/2022; GZ-1). Izvajalec mora zagotavljati to zavarovanje ves čas izvajanja del, brez poslabšanja pogojev zavarovanja;
  8. označiti gradbišče, kolikor je to zahtevano skladno z veljavnimi predpisi;
  9. zagotoviti vsakodnevno prisotnost vodje gradnje na gradbišču v času izvajanja del;
  10. vsakodnevno voditi gradbeni dnevnik in knjigo obračunskih izmer;
  11. najkasneje ob predaji in prevzemu del izročiti naročniku dokazila (ateste, certifikate oziroma druga potrdila) o vgrajenih materialih in konstrukcijah;
  12. naročnika pisno obvestiti o pričetku in dokončanju del;
  13. po zaključku del izdelati ter predati naročniku dokazilo o zanesljivosti objekta v skladu z določili pravilnika, ki ureja podrobnejšo vsebino dokumentacije in obrazce, povezane z graditvijo objektov (vključno z navodili za vzdrževanje in obratovanje).

Na zahtevo naročnika mora izvajalec predložiti vzorce oziroma prototipe naročenih materialov ali opreme brez posebnega doplačila, vključno z veljavnimi certifikati ter ostalo potrebno dokumentacijo skladno z zakonom, ki ureja gradbene proizvode. Izvajalec lahko začne z deli oziroma vgradnjo materiala šele takrat, ko naročnik oziroma vodja nadzora pisno odobri vzorce ter veljavno dokumentacijo.

* 1. **člen**

**(pravice naročnika)**

Naročnik oziroma nadzornik imata pravico zahtevati preiskave materialov in konstrukcij ter pravico določiti, katera oseba naj preiskave opravi.

Če izvajalec zamuja z izvajanjem del toliko, da bi lahko naročniku zaradi tega nastala škoda ali da bi izvedba pogodbe s strani izvajalca izgubila pomen, lahko naročnik naroči pri drugem izvajalcu na stroške izvajalca po tej pogodbi nadomestna dela, kar naročniku ne preprečuje uveljavitve ostalih pravic po tej pogodbi.

Če izvajalec ne izvaja del v skladu s to pogodbo in ponudbeno ter projektno dokumentacijo oziroma pri delu ali vgradnji materiala ne upošteva veljavne zakonodaje in standardov, ali če vgrajuje material brez atestov, pa lahko zaradi tega nastane škoda, sme naročnik začasno ustaviti dela oziroma zahtevati zamenjavo vodje gradnje. Navedeno naročniku ne preprečuje uveljavitve ostalih pravic po tej pogodbi.

* 1. **člen**

**(obveznosti naročnika)**

Pogodbeni stranki ugotavljata, da izvajalec že razpolaga s projekti za izvedbo oziroma popisi del, ki so bili del razpisne dokumentacije postopka oddaje javnega naročila, na podlagi katerega je bila sklenjena ta pogodba, zato je dolžan naročnik za uvedbo v delo izvajalcu zagotoviti le še dostop do prostorov, v katerih se bodo izvajala dela.

Z izvedbo navedenega se šteje, da je izvajalec uveden v delo. O uvedbi v delo se sestavi zapisnik in izvede vpis v gradbeni dnevnik.

Vsa dela po tej pogodbi se izvedejo na osnovi in skladno z dokumentacijo, ki je bila objavljena v okviru postopka javnega naročanja oziroma jo je naročnik izročil izvajalcu. V kolikor izvajalec naročnika v roku 8 dni po uvedbi v delo pisno ne opozori na morebitne nejasnosti ali pomanjkljivosti v prejeti dokumentaciji, se šteje, da dokumentacija zadostuje za kakovostno, pravočasno in ustrezno izvedbo vseh del, ki so predmet te pogodbe.

Ostale obveznosti naročnika po tej pogodbi so:

* 1. izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
  2. pravočasno obveščati izvajalca o vseh spremembah in okoliščinah, ki bi lahko imele vpliv na izpolnitev njegovih obveznosti;
  3. tolmačiti izvajalcu vse morebitne nejasnosti v obsegu in vsebini pogodbenih del;
  4. izvajalcu plačati izpolnitev njegovih obveznosti skladno s to pogodbo.
  5. **člen**

**(podizvajalci)**

Izvajalec bo to pogodbo izpolnil z naslednjimi podizvajalci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane podizvajalce predložiti obrazec ESPD, obrazec »Podizvajalci« in, v kolikor je to relevantno, obrazec »Izjava podizvajalca o neposrednih plačilih« ter »Referenčno potrdilo«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti in za odpravo napak v garancijskem roku)**

Izvajalec mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti in za odpravo napak v garancijskem roku, v papirni obliki. Pogodbeni stranki ugotavljata, da je izvajalec naročniku že predložil menično izjavo, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic.

Če se med trajanjem pogodbe skladno s 95. členom ZJN-3 spremeni vrednost predmeta naročila, mora izvajalec temu ustrezno spremeniti oziroma nadomestiti menično izjavo. V primeru, ko naročnik unovči oziroma predloži v unovčitev posamezno bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti ni odprave napak v garancijskem roku.

Finančno zavarovanje lahko naročnik izpolni in unovči do primopredaje, do višine 10% od pogodbene vrednosti brez DDV, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta pogodbe.

Finančno zavarovanje lahko naročnik pod pogoji iz prejšnjega odstavka izpolni in unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

Finančno zavarovanje lahko naročnik izpolni in unovči od primopredaje do poteka garancijskih rokov po pogodbi, do višine 5% od pogodbene vrednosti brez DDV, če:

* izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta pogodbe.
  1. **člen**

**(pregled in prevzem izvedenih del)**

Ob izpolnitvi obveznosti izvajalca naročnik kvalitativno in količinsko pregleda izvedena dela po tej pogodbi, pri čemer morajo biti vsa dela kakovostno in količinsko ustrezno izvedena, gradnja mora omogočati uporabo skladno z njenim namenom, prostori, objekti in okolica (tudi tisti, ki niso predmet te pogodbe) pa morajo biti s strani izvajalca nepoškodovani in neonesnaženi.

Na pregledu izvedenih del so prisotni predstavniki obeh strank, pri čemer se potek pregleda zapisniško zabeleži v primopredajnem zapisniku, v katerem se navedejo tudi naslednji podatki:

* ali izvedena dela ustrezajo določilom te pogodbe, veljavnim predpisom in pravilom stroke,
* datumi začetka in končanja del ter datum prevzema del,
* kakovost izvedenih del in pripombe naročnika v zvezi z njo,
* morebitna odprta in med predstavniki pogodbenih strank sporna vprašanja tehnične narave.

Morebitne ugotovljene napake je dolžan izvajalec odpraviti v razumnem roku, ki ga določi naročnik. Izvajalec naročniku v vsakem primeru odgovarja za nastalo škodo zaradi napak na izvedenem predmetu naročila in nemožnosti pravočasnega prevzema. V kolikor izvedeni predmet naročila nima napak, se prevzem opravi in zapisniško dokumentira. Primopredajni zapisnik podpišejo naročnik, izvajalec in izvajalec nadzora.

Najkasneje na prevzemu del izroči izvajalec naročniku sledečo dokumentacijo:

* dokazila (ateste, certifikate oziroma druga potrdila) o vgrajenih materialih in konstrukcijah,
* navodila za vzdrževanje in obratovanje ter
* dokazilo o zanesljivosti objekta.

Po prevzemu del izda naročnik izvajalcu potrdilo o prevzemu.

* 1. **člen**

**(garancija in odprava napak)**

Kolikor ni v ponudbenem predračunu v posameznem segmentu specifično določeno drugače, izvajalec nudi naslednje garancijske roke za izvedena dela (šteto od izročitve in prevzema del):

* za vsa razpisana gradbena, obrtniška in inštalacijska dela: 5 let;
* za vgrajene naprave in opremo: enaki garancijski roki, kot jih nudijo dobavitelji izvajalcu, vendar najmanj 2 leti.

Napake, ugotovljene v garancijskem roku, je dolžan izvajalec na naročnikov poziv odpraviti na lastne stroške. Izvajalec se zavezuje v primeru naročnikovega poziva odpraviti napake v sorazmernem roku, ki ga določi naročnik, upoštevajoč resnost napak ter obseg in zahtevnost aktivnosti, potrebnih za odpravo napak, pri čemer se mora najkasneje v roku 5 delovnih dni odzvati na naročnikov poziv in opraviti ogled na terenu. Izvajalec lahko, oziroma mora, če naročnik to zahteva, na podlagi ogleda v roku 10 delovnih dni od poziva podati pisno mnenje o ugotovljeni napaki.

V kolikor naročnik v pozivu k odpravi napake obvesti izvajalca, da je odprava napake nujna, se mora izvajalec, ne glede na prejšnji odstavek, nanj odzvati nemudoma ter napako odpraviti v roku, ki ga v pozivu določi naročnik.

Če izvajalec v garancijskem roku zaradi odprave napake zamenja določen material ali del opreme, prične teči garancijski rok za tak material oziroma del opreme znova od zapisniškega prevzema reklamiranih del.

Če izvajalec napak ne odpravi v postavljenem roku skladno s tem členom, oziroma jih ne odpravi ustrezno, jih je po načelu dobrega gospodarja upravičen odpraviti oziroma naročiti njihovo odpravo pri drugem gospodarskem subjektu naročnik, na račun izvajalca. Za pokritje teh stroškov, zvišanih za 5% za kritje manipulativnih stroškov, naročnik izvajalcu izstavi račun ter v primeru odsotnosti njegovega plačila unovči finančno zavarovanje za dobro izvedbo pogodbenih obveznosti in odpravo napak v garancijskem roku. Morebitna zavrnitev računa s strani izvajalca ni ovira za unovčitev finančnega zavarovanja. V kolikor bi bile ugotovljene pri delih, materialih ali opremi izvajalca take napake oziroma pomanjkljivosti, ki jih ni mogoče odpraviti ali če bi bila njihova odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma novo vgradnjo materialov ali opreme.

* 1. **člen**

**(nadzor in vodenje del)**

Naročnik je v skladu z določili Gradbenega zakona imenoval nadzornika oziroma vodjo nadzora, ki po tej pogodbi izvršuje določene pristojnosti naročnika, in sicer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vodja gradnje s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Vodja gradnje mora biti zaposlen pri izvajalcu.

Morebitno zamenjavo vodje gradnje lahko izvajalec opravi samo v pisni obliki. Novi vodja gradnje mora izpolnjevati vse pogoje, ki jih določajo veljavni predpisi. Izvajalec mora za predlagano zamenjavo vodje gradnje predhodno pridobiti pisno soglasje naročnika. Predlogu za zamenjavo mora predložiti vso dokumentacijo, ki izkazuje izpolnjevanje zahtevanih pogojev za vodjo gradnje.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je vodja investicijskih izgradenj.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem in petem odstavku 11. člena pogodbe ali, če izvajalec drugače huje ali ponavljajoče krši določila te pogodbe. Naročnik lahko skladno s tem odstavkom odstopi od pogodbe po predhodnem opominu, razen v primeru iz pete alineje tretjega odstavka 11. člena pogodbe, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Pogodbeni stranki se strinjata, da v primeru izvajalčeve zamude z izpolnitvijo naročniku ob sprejemu izpolnitve ni treba posebej obvestiti izvajalca o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi vsake zamude brez obvestila.

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

Ta pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.
  1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

Izvajalec se obvezuje, da prejete projektne in druge dokumentacije, ki ni javna, ne bo dajal na vpogled ali uporabo nepooblaščenim osebam ali razkrival iz njih podatke, ter da bo projekte skrbno hranil in jih uporabljal izključno za izpolnitev predmeta pogodbe.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Izvajalec ne more prenesti nobene svoje obveznosti po tej pogodbi na tretjo osebo, v kolikor za to ne dobi pisnega soglasja naročnika.

Pogodba je sklenjena z dnem podpisa zadnje od pogodbenih strank, veljati pa začne, ko izvajalec predloži naročniku finančno zavarovanje za dobro izvedbo pogodbenih obveznosti in za odpravo napak v garancijskem roku.

V primeru prenehanja oziroma ugotovitve ničnosti te pogodbe je dolžan izvajalec najpozneje v roku 3 delovnih dni po prenehanju pogodbe predati naročniku vso do tedaj prejeto in izdelano dokumentacijo v zvezi s predmetom pogodbe. Kakršni koli zahtevki izvajalca do naročnika po tej pogodbi ne morejo zapasti v izpolnitev, dokler ni v celoti izpolnjena izvajalčeva obveznost po tem odstavku.

Ta pogodba je sklenjena za določen čas in velja do njene izpolnitve. Pogodba je izpolnjena, ko potečejo garancijski roki in so odpravljene vse morebitne napake, ki bi bile ugotovljene v garancijskih rokih.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih ima vsak značaj izvirnika in od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki, v obliki dodatka k pogodbi.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

SB Nova Gorica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimitrij Klančič, dr. med., direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_